wickkiey/tamil-wikipedia-chunked huggingface dataset:
# பென்சில்வேனியா பல்கலைக்கழகத்தின் வார்ட்டன் பள்ளி

**வார்ட்டன் பள்ளி** (*Wharton School*) ஐக்கிய அமெரிக்காவின் பிலடெல்பியா மாநிலத்திலுள்ள தனியார் ஐவி லீக் பல்கலைக்கழகங்களில் ஒன்றான பென்சில்வேனியாப் பல்கலைக்கழகத்தின் மேலாண்மைப் பள்ளி ஆகும். அமெரிக்காவின் மிகத் தொன்மையானதாகவும், ஓர் உயர்நிலைக் கல்வி நிறுவனத்துடன் இணைக்கப்பட்ட உலகின் முதல் மேலாண்மைப் பள்ளியாகவும் சிறப்புப் பெற்றுள்ளது. இந்தப் பள்ளி யோசஃப் வார்ட்டன் என்பாரின் கொடையளிப்புக் கொண்டு 1881ஆம் ஆண்டில் துவங்கப்பட்டது. இதன் தாய்க் கல்வி நிறுவனமான பென்சில்வேனியா பல்கலைக்கழகம், பெஞ்சமின் பிராங்கிளினால் நிறுவப்பட்ட அமெரிக்காவின் முதல் பல்கலைக்கழகம் ஆகும்.  
வார்ட்டன் உலகின் மிகச் சிறந்த வணிக மேலாண்மைப் பள்ளியாக பரவலாக கருதப்படுகிறது. இதனை உலகின் மிக உயர்ந்த வர்த்தக கல்வி வழங்கும் நிறுவனங்களில் ஒன்றாக தொடர்ந்து *பிசினசு வீக்*கும் *பைனான்சியல் டைம்சும்* தங்கள் தரவரிசையில் மதிப்பிட்டுள்ளன. இங்கு வழங்கப்படும் முதுகலை வணிக மேலாண்மை பட்டம் உலகில் முதலானதாக 2000 முதல் 2009 வரை பைனான்சியல் டைம்சு மதிப்பிட்டுள்ளது; மீண்டும் 2011இல் இலண்டன் வணிகப் பள்ளியுடன் இணைந்து முதலாவதாக வந்தது. தவிரவும் கல்வியாளர்களும் பணியமர்த்துபவர்களும் வார்ட்டனுக்கு உயரிய மதிப்பு அளித்து வருகின்றனர்.  
தனியாகவும் பல்கலைக்கழகத்தின் பிற பள்ளி மற்றும் கல்லூரிகளுடன் இணைந்தும் வார்ட்டன் இளங்கலை, முதுகலை வணிக மேலாண்மை பட்டங்களையும் முனைவர் கல்வித் திட்டங்களையும் வழங்குவதுடன் பல பட்டய கல்வித் திட்டங்களையும் புரவல் செய்கிறது. எந்தவொரு வணிகப் பள்ளிக்கும் மேலாக விருப்பத் தேர்வுகளை வழங்கும் இந்தப் பள்ளியில் கணக்குப் பதிவு, வணிக மற்றும் பொதுக் கொள்கைகள், தொழில்முனைவு மேலாண்மை, சூழலியல் மேலாண்மை, நிதி, நலவாழ்வு அமைப்புகள், மனிவள மற்றும் நிறுவன மேலாண்மை, காப்பீடும் தீவாய்ப்பு மேலாண்மையும், சட்டம், வணிக நற்பண்புகள், மேலாண்மை, சந்தைப்படுத்தல், பன்னாட்டு மேலாண்மை, இயக்கம் மற்றும் தகவல் மேலாண்மை, நிலச்சொத்துக்கள், சில்லறை வணிகம், புள்ளியியல், வணிக யுக்தி மேலாண்மை என பலதரப்பட்ட துறைகளில் கல்வி வழங்குகிறது.
# இந்தியாவில் வதையா இறப்பு

**இந்தியாவில் வதையா இறப்புத்** தொடர்பான சட்ட, சமூக அணுகுமுறை அண்மைக் காலமாக மாறிவரும் ஒன்றாகும். சிலர் வதையா இறப்புப் பெற வேண்டும் என்ற குரல்கள் அவ்வப்போது எழுவதால் இந்தியாவில் இது பெரிதும் சர்ச்சைக்குரிய ஒன்றாகவே விளங்கி வருகிறது.
# இந்தியாவில் வதையா இறப்பு

## சட்டம்

இந்தியாவில் வதையா இறப்பு சட்டத்துக்கும் புறம்ப்பான ஒன்றாகவே நெடுங்காலம் இருந்துவந்துள்ளது. சட்டப்படி இது கொலை (homocide) ஆகும். ஆனால் ஆனால் 7 மார்ச் 2011 இது தொடர்பான உச்சநீதிமன்ற தீர்ப்பு முனைப்பற்ற வதையா இறப்பை (passive euthanasia) சட்ட ஏற்புச் செய்தது. இத்தகைய நடைமுறையைக் கையாளுவதற்கு முன் மருத்துவர்கள் விண்ணப்பிக்க வேண்டும் என்றும், அத்தகைய நடவடிக்கை உயர் நீதிமன்றத்தின் மேற்பார்வையில் நடைபெற வேண்டும் என்றும் உச்சநீதிமன்றம் ஒரு விதியையும் விதித்துள்ளது. நாடாளுமன்றத்தில் இத்தகைய சட்டம் இயற்றப்படும்வரை இதுவே வழிகாட்டலாக இருக்கும்.  
37 ஆண்டுகளாக செயலிழந்த நிலையில் இருந்து வரும் அருணா சான்பாக்கை கருணைக் கொலை செய்ய அனுமதிக்க வேண்டுமென எழுத்தாளர் பிங்கு விரானி என்பவர் உச்ச நீதிமன்றத்தில் மனு தாக்கல் செய்தார். இந்த மனு உச்ச நீதிமன்ற நீதிபதிகள் மார்கண்டேய கட்ஜு, கியான்சுதா மிஸ்ரா ஆகியோர் அடங்கிய பெஞ்ச் முன்னிலையில் மார்ச் 7, 2011ல் விசாரணைக்கு வந்தது. அருணா தங்கவைக்கப்பட்டுள்ள மருத்துவமனையின் சார்பில் ஆஜரான வழக்கறிஞர், கடந்த 37 ஆண்டுகளாக மருத்துவமனையில் உள்ள அருணாவை அங்குள்ள செவியர்களும், மருத்துவர்களும் அர்பணிப்பு உணர்வுடன் கவனித்து வருவதாக வாதிட்டார். அருணா சான்பாக் வழக்கில் 07-03-2011 அன்று தீர்ப்பளித்த இந்திய உச்சநீதிமன்றம், "கருணைக்கொலை எதிர்நோக்கியிருப்பவருக்கு தேவையான உயிர் ஆதாரங்கள் (life support), உணவு, நீர் நிறுத்தப்பட்டிருந்தாலே இம்முடிவை எடுக்க முடியும். உச்சநீதிமன்றத்தின் வழிகாட்டுதலின் படி மருத்துவர்களே முடிவு செய்வர்" என்று அறிவித்தது. மேலும் அருணா வழக்கைப் பொறுத்தவரை அதன் உண்மைகளும், சூழல்களும், மருத்துவ ஆதாரங்களும் அவரை கருணைக்கொலை செய்யத் தேவையில்லை என்பதை எடுத்துக் காட்டுகின்றன என்று கூறி மனுவைத் தள்ளுபடி செய்தது. மிகவும் தவிர்க்க முடியாத, சில விதிவிலக்கான சூழ்நிலைகளில் மட்டுமே ஒருவர் கருணைக் கொலை செய்யப்படலாம் என்று கூறியுள்ளனர். இத்தீர்ப்பானது இந்தியாவில் கருணைக்கொலை குறித்த புதிய பார்வைக்கு வழிகோலியுள்ளது.
# கூகுள் குரோம் இயக்குதளம்

**குரோம் இயக்குதளம் ** (*Chrome OS*) என்பது வலைச் செயலிகளுடன் முழுமையாக செயல்படுமாறு கூகுள் நிறுவனத்தால் வடிவமைக்கப்பட்ட லினக்சு சார் இயக்குதளம் ஆகும். இத்தகைய மென்பொருளை கூகுள் நிறுவனம் சூலை 7, 2009 அன்று அறிவித்தது. நவம்பர் 2009இல் குரோம் இயக்குதளம் என ஒரு திறந்த மூலநிரல் திட்டமாக வெளியிட்டது.
# பூமிபால் அதுல்யாதெச்

**பூமிபோன் அடூன்யடேட்** அல்லது **பூமிபால் அதுல்யாதெச்** (*Bhumibol Adulyadej*, (தாய்: ภูมิพลอดุลยเดช) பிறப்பு: 5 டிசம்பர் 1927, இறப்பு 13 அக்டோபர் 2016) என்பவர் தாய்லாந்தின் தற்போதைய அரசர் ஆவார். இவர் **ஒன்பதாம் இராமா** என அழைக்கப்படுகிறார். 1946 சூன் 9 இல் ஆட்சிக்கு வந்த இவரே உலகில் அதிக காலம் நாட்டுத் தலைவராகவும், தாய்லாந்து வரலாற்றில் அதிக காலம், தமது எண்பதாவது வயதில் இறக்கும் வரை மன்னராகவும் இருந்தவராவார்.  
பூமிபால் சட்டபூர்வமாக அரசியல்சட்ட மன்னராக இருந்தாலும், தாய்லாந்து அரசியலில் பல முக்கிய தீர்மானங்களை எடுத்திருக்கிறார். இவர் நாட்டில் பல்வேறு காலகட்டங்களில் பதவியில் இருந்த இராணுவ ஆட்சியாளர்களுக்கு ஆதரவாக இருந்த போதிலும், 1990களில் தாய்லாந்து சனநாயகத்திற்கு மாற்றமடைவதற்குப் பெரிதும் உறுதுணையாக இருந்திருக்கிறார். இவரது காலத்தில் 15 இராணுவப் புரட்சிகளும், 16 அரசியலமைப்புச் சட்டங்களும் ஏற்பட்டுள்ளன. அத்துடன் 27 பிரதமர்கள் அரசுத்தலைவர்களாக இருந்துள்ளனர். 1981, மற்றும் 1985 ஆம் ஆண்டுகளில் இடம்பெற்ற இராணுவப் புரட்சி முயற்சிகளைத் தமது செல்வாக்கின் மூலம் தடுத்து நிறுத்தியுள்ளார்.  
மன்னர் பூமிபால் தாய்லாந்து மக்களால் மிகவும் மதிக்கப்படுபவராகவும் போற்றப்படுபவராகவும் உள்ளார். சட்டபூர்வமாக இவர் "அவமதிக்கப்பட முடியாதவராக" உள்ளார். அரசரின் கண்ணியத்துக்குக் களங்கம் விளைவிப்பவர்கள் தண்டனைக்குட்படுத்தப்படுவர். தனது 2005 ஆம் ஆண்டு உரையில், பொதுமக்களிடம் இருந்து விமரிசனங்களை அனுமதித்தார். இதன் விளைவாக ஆயிரக்கணக்கானோர் கைது செய்யப்பட்டனர். *ஃபோர்ப்ஸ்* இதழின் படி, பூமிபாலின் சொத்துக்களின் மதிப்பு (2010 ஆம் ஆண்டில்) 30 பில்லியன் அமெரிக்க டாலர்களாகும், போர்ப்ஸ் இதழ் இவரை உலகின் பணக்கார அரசர்களில் முதலாவதாகப் பட்டியலிட்டுள்ளது.
# பூமிபால் அதுல்யாதெச்

## மறைவு

மன்னர் பூமிபோன் அடூன்யடேட் தமது எண்பத்தி எட்டாம் வயதில் உடல் நலக் குறைவால் இறந்தார்.
# 2013 தமிழக மாணவர் எதிர்ப்புப் போராட்டங்கள்

**2013 மார்ச்சு தமிழக மாணவர் எதிர்ப்புப் போராட்டங்கள்** எனப்படுபவை இலங்கைத் தமிழர்களுக்கு ஆதரவாக இந்திய அரசுக்கு அழுத்தம் கொடுக்கும் வகையில் தமிழகத்தின் கல்லூரி மாணவர்களால் முன்னெடுக்கப்பட்ட எதிர்ப்புப் போராட்டங்கள் ஆகும்.
# 2013 தமிழக மாணவர் எதிர்ப்புப் போராட்டங்கள்

## பின்புலம்

நவம்பர் 2012 காலப் பகுதியில் யாழ் பல்கலைக்கழக மாணவர்களின் அமைதியான எதிர்ப்புப் போராட்டத்தை இலங்கைப் படைத்துறை வன்முறை கொண்டு அடக்கியது.. இது புகலிட மற்றும் தமிழக மாணவர்களிடையே ஒரு விழிப்புணர்வை ஏற்படுத்தி இருந்தது. பெப்ரவரி, மார்சு 2013 காலப் பகுதியில் சென்னை இலயோலாக் கல்லூரி மாணவர்கள் எட்டு பேர் காலவரையறையற்ற உண்ணாநிலைப் போராட்டத்தைத் தொடங்கினர்.
- மார்ச்சு 10 - இலயோலாக் கல்லூரி மாணவர்கள் தமிழக காவல்துறையால் கைது செய்யப்படுகிறார்கள். போராட்டம் வேகமாகப் பரவுகிறது.
- மார்ச்சு 16 - தமிழக அரசு, கலை மற்றும் அறிவியல் கல்லூரிகளை காலவரையற்று மூடுகிறது.
- மார்ச்சு 16 - சட்டக் கல்லூரி மாணவர்கள் கைது.
- மார்ச்சு 18 - தமிழக ஆளுநர் மாளிகையை முற்றுகையிட முயன்ற நூற்றுக்கணக்கான மாணவர்கள் கைது.
- மார்ச்சு 19 - சிறு வணிகர்கள், நெசவாளர்கள், வழக்கறிஞர்கள், திரைப்படத் துறையினர் உடப்பட்ட சமூகத்தின் பல துறையினர் மாணவர்களோடு எதிர்ப்புப் போராட்டங்களில் பங்கெடுக்கத் தொடங்கினர்.
- மார்ச்சு 20 - பெரும் எதிர்ப்புப் போராட்டம்.
- மார்ச்சு 25 - சென்னையில் உள்ள இந்தியத் தொழில்நுட்பக் கழக மாணவர்கள் மனிதச் சங்கிலிப் போராட்டம் .
- மார்ச்சு 27 - திருச்சியில் காங்கிரசு கூட்டத்தைக் குழப்பி எதிர்ப்புப் போராட்டத்தில் ஈடுபட்ட மாணவர்களை காங்கிரசு கட்சியினர் கத்தி, கம்புகளால் தாக்கி 30 மாணவர்கள் காயம், 7 பேர் நிலை கவலைக்கிடமான நிலையில்.
- ஏப்பிரல் 4 - சட்ட கல்லூரி மாணவர்களின் கலந்தாய்வு கூட்டம்
- ஏப்பிரல் 5 - புதுவையில் சட்டக் கல்லூரி மாணவர் கைது.
- ஏப்பிரல் 8 - தமிழீழமும் மாணவர் கடமையும் - பொதுக் கூட்டம்
- ஏப்பிரல் 20, 21 - "போற்குற்றமல்ல இனப்படுகொலையே.. இலங்கை அல்ல தனி தமிழீழமே" - ஒளிப்பட, ஓவிய, நிகழ்பட கண்காட்சி மற்றும் கருத்தரங்கு
# 2013 தமிழக மாணவர் எதிர்ப்புப் போராட்டங்கள்

## நோக்கங்களும் கோரிக்கைகளும்

பல்வேறு பகுதிகளிலுள்ள பலதரப்பட்ட மாணவர்களால் நடத்தப்படும் இப்போராட்டங்களில் எழுப்பப்படும் கோரிக்கைகள் சற்று வேறுபட்டாலும், அடிப்படை நோக்கம் ஒன்றே என அரசியல் பார்வையாளர்கள் கருதுகின்றனர். இவற்றில் பின்வருவன அடங்கும்:
- இலங்கையில் நடந்த போர்க்குற்றங்களுக்கு சுதந்திரமான அனைத்துலக போர்க்குற்ற விசாரணை. இதனை இந்திய அரசு ஐ. நா. வில் வலியுறுத்த வேண்டும்.
- இலங்கையில் நடந்தது திட்டமிடப்பட்ட இனப்படுகொலை என்பதை உலகுக்கு எடுத்துச் சொல்லல்.
- ஐ. நா. வில் அமெரிக்காவின் தீர்மானத்தைத் தாண்டிய வலுவான தீர்மானம் கொண்டுவரப்பட வேண்டும். இலங்கைக்கு எதிராக ஐ. நா. வில் கொண்டுவரப்படும் தீர்மானத்துக்கு ஆதரவாக இந்தியா வாக்களிக்க வேண்டும்.
- இலங்கைத் தமிழர்களின் உரிமைகள் மதிக்கப்படுவதற்கு இந்தியா உரியனவற்றைச் செய்யக் கூறி, குறிப்பாக தமிழர் தாயகப் பகுதிகளின் தன்னாட்சி தொடர்பான சுதந்திரமான வாக்கெடுப்பை வேண்டி.
# 2013 தமிழக மாணவர் எதிர்ப்புப் போராட்டங்கள்

## போராட்ட வடிவங்கள்

காலவரையறையற்ற உண்ணாநிலை, அடையாள உண்ணாநிலை, சாலை மறியல், தொடர்வண்டி மறியல், அரசு அலுவலகங்களை முற்றுகையிடுதல், உருவபொம்மை எரித்தல், உள்ளிருப்புப் போராட்டம், வகுப்புகளைப் புறக்கணித்தல், அமைதிப் பேரணி போன்ற போராட்டங்களை மாணவர்கள் நடத்தினர்.
மேலும், சமூக வலைத்தளங்கள் வாயிலாக போராட்டத்திற்கு மாணவர்களைத் திரட்டுதல் நடந்தது. ஃபேஸ்புக்கில் படங்கள் மூலம் ஆதரவு திரட்டுதல், குழுக்களை உண்டாக்கி மாணவர்களை இணைத்தல் போன்றவை நடந்தன.
# 2013 தமிழக மாணவர் எதிர்ப்புப் போராட்டங்கள்

## விளைவுகள்

### பொது மக்கள்

தமிழகம் தழுவிய மாணவர்களின் எதிர்ப்புப் போராட்டங்களுக்கு பொது மக்கங்களில் ஆதரவு பெரிதும் இருந்தது. பல துறையினர் இவர்களுக்கு ஆதரவு தெரிவித்ததுடன் இவர்களின் போராட்டங்களிலும் பங்கெடுத்துக் கொண்டார்கள்.
# 2013 தமிழக மாணவர் எதிர்ப்புப் போராட்டங்கள்

## விளைவுகள்

### புலம்பெயர் தமிழர்கள்

புலம் பெயர் தமிழர்கள் பலர், குறிப்பாக தமிழ் இளையோர் அமைப்புகள் தமிழக மாணவர்களுக்கு உணர்வுத் தோழமை தெரிவித்தனர். மாணவர்களுக்கு ஆதரவு தரும் வகையில் தாமும் வெவ்வேறு நாடுகளில் எதிர்ப்புப் போராட்டங்களை முன்னெடுத்தனர். இந்த எதிர்ப்புப் போராட்டங்கள் தொடர்பாக புலம்பெயர் கல்வியாளர் சேரன் "மாணவர்களின் அறிவுத் தேடல் மிகுந்த உணர்வு பூர்வமான எழுச்சி ஈழத் தமிழர்களுக்கும் உவகையையும் ஊட்டத்தையும் வழங்கி உள்ளது. ஈழத்தமிழர்களது பல்வேறு தோழமைச் சக்திகளுக்கும் இன, மத, மொழி வேறுபாடுகளைக் கடந்து எங்களை ஆதரித்து வருகிற பல்வேறு தரப்பினருக்கும் உங்களுடைய எழுச்சி ஒத்தடமாகவும் உயிரூக்கியாகவும் அமைகிறது." என்று கூறினார்.
# 2013 தமிழக மாணவர் எதிர்ப்புப் போராட்டங்கள்

## விளைவுகள்

### தமிழக அரசு

மாணவர்களின் இந்தப் போராட்டங்களைத் தடுக்கும் வகையில், தமிழக அரசு, கலை மற்றும் அறிவியல் கல்லூரிகளுக்கு காலவரையறையற்ற விடுமுறையை அறிவித்தது. கிண்டி பொறியியல் கல்லூரியில் போராட்டம் நடத்துவதைத் தடுப்பதற்காகக் கல்லூரி நிர்வாகம் மூலம் கல்லூரியில் பயிலும் மாணவர்களுக்கு எச்சரிக்கை விடப்பட்டுள்ளது. அதில், "போராட்டத்தில் ஈடுபடும் மாணவர்கள், வருங்காலத்தில் அரசு வேலைகளுக்குத் தேர்வு செய்யப்படின் அவர்களது தேர்வு செல்லாததாக்கப்பட்டு, அவர்கள் விசாரணைக்குட்படுத்தப்படுவார்கள்" என்ற பத்திரிக்கைச் செய்தியைக் குறிப்பிட்டு எச்சரிக்கை செய்திருந்தது. பின்னர், மார்ச்சு 18 அன்று நன்பகலில், மாணவர்களின் உணர்வுகளுக்கு மதிப்பளித்து, உண்ணாநிலைப் போராட்டத்துக்கு ஒப்புதல் அளித்தது. மேலும், கல்லூரி காலவரையின்றி மூடப்பட்டு விடுதி மாணவர்கள் அனைவரும் வெளியேற்றப்பட்டனர். ஏப்ரல் 3ம் தேதி பொறியியல் கல்லூரிகள் திறக்கப்படும் என அரசு அறிவித்துள்ளது
# 2013 தமிழக மாணவர் எதிர்ப்புப் போராட்டங்கள்

## விளைவுகள்

### காவல்துறை

தமிழக காவல்துறை கைதுகளை மேற்கொண்டும் இடையூறுகளை விளைவித்தும் மாணவர் எதிர்ப்புப் போராட்டங்களை கடும்போக்காக கையாண்டது. இப் போராட்டத்தில் ஈடுபடுவர்கள் நக்சலைடுகள் அல்லது தமிழீழ ஆதரவு அமைப்புகளால் தூண்டப்படுகிறார்கள் என்று சில காவல்துறை அதிகாரிகள் கருத்து கூறினர். மேலும், நடுவண் உளவு நிறுவனங்கள், இப் போராட்டங்களில் ஈடுபடுபவர்களை ஆவணப்படுத்த, தமிழக காவல்துறையினரிடம் இருந்து அடையாளப்படுத்தல் ஆதாரங்களைக் கோரின.
# உருளைக்கிழங்கு புரோட்டா

**உருளைக்கிழங்கு புரோட்டா (ஆலூ பராத்தா)** காலை உணவாக உண்ணப்படும் இந்திய உணவு வகைகளில் ஒன்று. இது உருளைக் கிழங்கு, வெண்ணெய், மைதா, கோதுமை ஆகியவற்றைக் கொண்டு செய்யப்படுகிறது. இந்தியாவின் மையப் பகுதியில் வாழும் மக்களின் முதன்மை உணவுகளில் இதுவும் ஒன்று. இதற்குத் துணையாக சட்னி சேர்த்துக் கொள்வர். சில பகுதிகளில் லஸ்ஸியும் சேர்த்துக்கொள்ளப்படுகிறது.
# நாசி லெமாக்

***நாசி லெமாக் (Nasi lemak)*** தேங்காய்ப் பாலில் சமைக்கப்படும் அரிசிச் சோறு ஆகும். இது மலாயர் உணவுவகையினைச் சேர்ந்தது. மலேசியாவிலும், சிங்கப்பூர், ரியாவுத் தீவுகளிலும் மிகவும் புகழ்பெற்ற உணவு ஆகும். இது மலேசியாவின் தேசிய உணவாகவும் கருதப்படுகிறது,.
இப்பெயரின் பொருள் பருத்த அரிசி என்பதாகும். இவ்வுணவு வாழையிலையில் துணை உணவுகளுடன் பரிமாறப்படும்.
# சமோசா

**சமோசா** (*Samosa*; ஐபிஏ :) அல்லது **சம்சா** என்ற திண்பண்டமானது, பல்வேறு நாடுகளின் மக்களால் விரும்பப்படும் நொறுக்குத்தீனியாகவும், தொடுகறியாகவும், பசி/சுவையூக்கியாகவும் திகழ்கிறது. இந்த உணவு செய்முறை வடிவில், வேறுபட்டு இருந்தாலும், மூன்று முக முக்கோண வடிவமே, பன்னாட்டினராலும் ஏற்றுக் கொள்ளப் பட்டுள்ளது. ஆசியா, ஆப்பிரிக்கா ஆகிய கண்டங்களிலுள்ள பல்வேறு நாட்டினரும், இதனை சிற்றுண்டியாக உண்ணும் பழக்கத்தைக் கொண்டுள்ளனர். எடுத்துக்காட்டாக, அராபியத் தீபகற்பம், தென்கிழக்காசியா, தென்மேற்கு ஆசியா, நடுநிலக் கடல், இந்தியத் துணைக்கண்டம், ஆப்பிரிக்காவின் கொம்பு, கிழக்கு ஆபிரிக்கா, வடக்கு ஆப்பிரிக்கா, தென்னாப்பிரிக்கா போன்ற நாடுகளின் உணவுப் பட்டியலில், இப்பண்டம் அடங்கி உள்ளது. பல நாடுகளின் கலாச்சார வேறுபாடுகளாலும், அம்மக்களின் குடிபெயர்வாலும், இத்தீனி பல நாடுகளிலும் பரவி வருகிறது.  
- மேலும் தமிழகத்தில் இரண்டு வகையில் சம்சா தயாரிக்கப்படுகிறது.
- அவை பச்சை மைதா மாவு சமோசா என்பது பட்டாணி அல்லது சுண்டல் (வெள்ளை கொண்டகடலை) உடன் உருளைக்கிழங்கு, வெங்காயம், கேரட், பச்சை மிளகாய் மற்றும் மசாலா பொருட்களை உள்ளடக்கி எண்ணெயில் குறைந்த வேகாட்டில் உப்பலாக பெரியளவில் பொறித்தெடுத்து செய்யபடும் உயர் ரக வகையை "சமோசா" அல்லது "கார சோமோசா" என்று அழைக்கபடுகிறது.
- அதே போல் வெந்த மைதா மாவு சம்சா என்பது பட்டாணி, உருளைக்கிழங்கு அல்லது சாதாரணமாக வெங்காயம், கேரட், பச்சை மிளகாய் மற்றும் மசாலா பொருட்களை உள்ளடக்கி எண்ணெயில் அதிக வேகாட்டில் பொறித்தெடுத்து சிறியளவில் செய்யபடும் மலிவு ரக வகையை "சம்சா" என்று அழைக்கப்படுகிறது.
# சமோசா

## சொற்தோற்றம்

- இதை சம்சா, சமோசா, கார சோமோசா என்று தமிழ் வழக்கில் அழைக்கப்படுகிறது.
- மேலும் சமுசா, சம்பூசா, சம்போசா, சோமாசி, சிங்கதா, சிங்கரா என்று வட இந்தியா மற்றும் பிற நாட்டின் மொழி வழக்கில் அழைக்கப்படுகிறது.
- இந்த பெயர் 'சம்பூசாஹ்' என்கிற ஃபார்ஸி (ஈரான்) மொழியான سنبوساگ சொல்லிலிருந்து வந்ததாகும். அரபி மொழியில் 'பிறைபோன்ற வடிவம்' என்பதை *சன்புசாக்* அல்லது *சன்புசாஜ்* என்பர். *சம்போசா* என ஆப்கானித்தானிலும், *சோமாசா* என வங்கமொழியிலும்: ) அழைப்பர்,
- அதே போல் *சமோசா* என்று உருது மொழியில்: பாக்கித்தானிலும், இந்தியிலும்:) நெருங்கிய தொடர்பு உடையதாக உள்ளது. ** என்று தஜிகிஸ்தான் சொல்லோடும், *சம்சா* என்று துருக்கிய மொழிகளிலும், ஆப்பிரிக்க மொழிகளில்,' ஆப்பிரிக்காவின் கொம்பு வடிவம்' என்ற பொருளிலும், *chamuça* என கோவாவிலும், மொசாம்பிக் மொழியிலும், சில போர்த்துகல் சொற்களும், சமோசா என்ற சொல்லின் ஒலிப்போடு, (sambusaj) நெருங்கிய தொடர்புடையதாக விளங்குகின்றன.
# சமோசா

## தேவையான பொருட்கள்

உலக மக்களின் உணவுப் பழக்கவழக்கத்திற்கு ஏற்ப, இதன் அளவும், உட்பொருட்களின் கலப்பும், வேறுபடுகின்றன. தேவையான பொருட்களை, இரண்டாகப் பிரிக்கலாம். ஒன்று வெளிப்புறத்திற்கான, மாவு. இது பெரும்பாலும், மைதா மாவாகும். இரண்டாவது உட்பொருளான மசாலைச் சேர்வை. இது உள்ளிடு பொருள் என்றும், பூர்ணம் என்றும் அழைக்கப்படும். பூர்ணமாக, உருளைக்கிழங்கு,வெங்காயம்,பட்டாணி, முட்டைக்கோசு, கேரட் போன்ற காய்கறிகளும், உண் உணவாக மாட்டிறைச்சியும், கோழிக் கறியும் சிறுசிறு துண்டுகளாகவும் தேர்ந்தெடுக்கப் படுகிறது. இத்துடன் நறுமண உணவுப் பொருட்களாலான மஞ்சள், இலவங்கம், பட்டை, பெருஞ்சீரகம், உப்பு போன்றவை பதமாகக் கலக்கப் படுகிறது. இந்திய சமோசாவில், மரக்கறி உட்பொருளே அதிகம் பயன்படுகிறது.
# சமோசா

## செய்முறை

செய்முறை அடிப்படையில், இதனை இரு வகையாகப் பிரிக்கலாம். ஒன்று பச்சைமாவு சமோசா, மற்றொன்று வெந்தமாவு சமோசா. **பச்சைமாவு சமோசா** என்பது குறைந்த நேரத்தில் உடனே தயாரிக்கப்படும், துரித உணவு தயாரிப்பு முறையாகும். இதில் பயன்படுத்தம் எண்ணெயின் அளவு குறைவாக இருக்கும். தோசைசட்டியில் இதனைத் தயாரிக்கலாம். நுண்ணலை அடுப்பு போன்றவற்றிலும் தயாரிக்கலாம். **வெந்தமாவு சமோசா** என்பது இரு நாட்களில் செய்யப்படும். இட்லி மாவு தயாரிப்பது போல, முதல் நாளே பாதி செய்முறை முடிந்து விடும். இதனால் வெந்தமாவு சமோசாவில் சற்று புளிப்புச் சுவை இருக்கும். மேலும், முழுமையாக கொதிக்கும் சமையல் எண்ணெயில், அமிழ்ந்து எடுப்பதால் வெளிப்புறம் மொறுமொறுப்பாகவும்,உட்புறம், வேகவைத்த காய்கறி போன்று, திண்மையாக இருக்கும். மேற்கூறிய இரண்டு முறைகளிலும், மைதாவில் ஆனா மெல்லிய உரொட்டி/சப்பாத்தி போன்று, பெரியதாகத் தயாரிக்கப் படுகிறது. இந்த ரொட்டி நீள்செவ்வக வடிவில் வெட்டப் படுகிறது. ஒவ்வொரு நீள்செவ்வக ரொட்டியும், ஏறத்தாழ நமது போன்ற வடிவம் பெறுகிறது. இவ்வடிவம் கொண்ட ரொட்டி, முக்கோண வடிவில் கையால் சுற்றப்பட்டு, அதனுள் உள்ளிட்டுச்சேர்வை வைத்து, மைதா பசையால் ஒட்டப்படுகிறது. இவ்வாறு நிரப்பப் பட்ட சமோசாவை வேகவைத்து எடுத்தால், அது உண்ணும் பக்குவத்திற்கு மாறும்.
# லா லீகா

**லா லீகா** (*La Liga*) என்பது ஸ்பெயின் நாட்டின் முதன்மையான கால்பந்துக் கூட்டிணைவுத் தொடராகும். அந்நாட்டில் *பிரீமெரா டிவிசன்* என்று அறியப்படுகின்றது. வணிக காரணங்களுக்காக **லீகா சான்டென்டர்**(**Liga Santander**) என்று அறியப்படுகிறது. ஒவ்வொரு பருவத்திலும் 20 அணிகள் இதில் பங்கேற்கும். கடைசி மூன்று இடங்களில் முடிக்கும் அணிகள் அடுத்த பருவத்தில் இரண்டாம் நிலைக் கூட்டிணைவில் பங்கேற்க தரம் குறைக்கப்படும்; இரண்டாம் நிலைக் கூட்டிணைவிலிருந்து மூன்று அணிகள் தரம் உயர்த்தப்படும்.  
1929-ஆம் ஆண்டில் ஆரம்பிக்கப்பட்ட இதில் இதுவரை 60 அணிகள் பங்கேற்றுள்ளன; 9 அணிகள் வாகையர் பட்டம் சூடியுள்ளன. 1950-களிலிருந்து ரியல் மாட்ரிட் கால்பந்து கழகமும் பார்சிலோனா கால்பந்துக் கழகமும் ஆதிக்கம் செலுத்திவருகின்றன. ரியல் மாட்ரிட் 32 முறையும் பார்சிலோனா 24 முறையும் வாகையர் பட்டம் சூடியுள்ளன.  
யூஈஎஃப்ஏ-வின் *கூட்டிணைவுக் குணக* கணக்கின்படி, கடந்த ஐந்து ஆண்டுகளில், ஐரோப்பிவிலேயே லா லீகாவே சிறந்த கூட்டிணைவுத் தொடராகும். உலக அளவில் புகழ்வாய்ந்த விளையாட்டுத் தொடர்களில் லா லீகாவும் ஒன்றாகும். 2014-15 பருவத்தில் ஒவ்வொரு போட்டிக்கும் சராசரியாக 26,741 பார்வையாளர்கள் வருகின்றனர்; ஒரு விளையாட்டுப் போட்டித் தொடருக்கு இந்த வருகைப்பதிவு ஆறாம் இடம் பிடிக்கிறது; கால்பந்தாட்டத்தைப் பொருத்தவரை செருமனியின் புன்டசுலீகா, இங்கிலாந்தின் பிரீமியர் லீக் மற்றும் இந்தியாவின் இந்தியன் சூப்பர் லீக் ஆகியவற்றுக்குப் பிறகு நான்காம் இடம் பிடிக்கிறது.
# மேலாண்மைப் பள்ளி

**மேலாண்மைப் பள்ளி** அல்லது **வணிகப் பள்ளி** (*business school*) என்பது பல்கலைக்கழக நிலையில் வணிக மேலாண்மையில் பட்டங்கள் வழங்கும் ஓர் கல்வி நிறுவனமாகும். இவற்றிற்கு **வணிகக்கல்லூரி**, **வணிகத்திற்கான கல்லூரி**, **வணிக மேலாண்மைக்கான கல்லூரி** எனவும் பலவாறு பெயரிடப்படுகின்றன. சிலநேரங்களில் ஆங்கிலச் சுருக்கமாக *பி-ஸ்கூல்* எனப்படுவதும் வழக்கமாயுள்ளது. இக்கல்லூரியில் கணக்கியல், நிர்வாகம், யுக்தி, பொருளியல், தொழில் முனைவு, நிதியியல், மனிதவள மேலாண்மை, தகவல் அமைப்புகள், சந்தைப்படுத்தல், நிறுவனம்சார் நடத்தை, பொதுத் தொடர்புகள், மற்றும் அளவீட்டியல் செயல்முறைகள் போன்ற துறைகளில் பாடங்கள் நடத்தப்படுகின்றன.
# மேலாண்மைப் பள்ளி

## வகைகள்

இவை வணிகம், வணிக மேலாண்மை, மற்றும் மேலாண்மைக்கான பள்ளிகளாகும். முதன்மையாக வணிகப் பள்ளிகள் நான்கு வகைப்படுகின்றன.  
1. பெரும்பாலான பல்கலைக்கழக வணிகப் பள்ளிகள் கல்வித்துறையாகவோ, பல்கலைக்கழகத்தினுள்ளேயே கல்லூரி அல்லது துறையாகவோ அமைகின்றன. இங்கு முதன்மையாக வணிகம்சார் பாடங்கள் நடத்தப்படுகின்றன.
1. வட அமெரிக்காவில் (குயுபெக் தவிர்த்து) மேலாண்மைப் பள்ளி என்பது ஒரு பல்கலைக்கழகத்தினால் பட்டமேற்படிப்பு வழங்கும் பட்டதாரிக் கல்வி நிறுவனமாக அறியப்படுகிறது; இங்கு கல்வித்திட்ட இறுதியில் முதுகலை வணிக மேலாண்மை அல்லது இணையான பட்டம் வழங்கப்படுகிறது.
1. வட அமெரிக்காவில் சில நேரங்களில் "வணிகப் பள்ளி" என்ற சொல்லாடல் மிகவும் வேறான நிறுவனத்தையும் குறிக்கிறது: இவை பல்வேறு வணிகத் துறைகளில் இரண்டாண்டுகள் கற்கைக்குப் பின்னதாக இளங்கலைப் பட்டம் வழங்குகின்றன. இவற்றில் பலவும் துவக்கத்தில் தட்டச்சு/குறுக்கெழுத்து பயிற்சி நிலையங்களாக இருந்து பின்னர் கணக்கியல் அல்லது கணக்குப் பதிவு போன்ற துறைகளில் விரிவுபடுத்தப் பட்டவை. இவை பெரும்பாலும் வணிக நோக்கிலேயே இயக்கப்படுகின்றன; உயர்கல்வி நிலையங்களாக இவை இருப்பதில்லை.
1. ஐரோப்பாவிலும் ஆசியாவிலும் வணிக மேலாண்மைக்கென்றே சிறப்பாக உருவாக்கப்பட்ட சில பல்கலைக்கழகங்கள் உள்ளன.
# சிங்கப்பூர் அரசு

சிங்கப்பூர் அரசமைப்புச் சட்டத்தின்படி **சிங்கப்பூர் அரசு** என்பது தலைமை அமைச்சரையும் பேரவை உறுப்பினர்களையும் உள்ளடக்கியது ஆகும். சிங்கப்பூர் அரசானது மூன்று பிரிவுகளைக் கொண்டுள்ளது. அவை: பேரவை, அமைச்சகம், நீதித்துறை ஆகியனவாகும்.  
சிங்கப்பூர் அரசின் துறைகள்
- தலைமை அமைச்சர் அலுவலகம்
- தகவல் தொடர்பாடல் அமைச்சகம்
- இளைஞர், பண்பாடு மற்றும் சமூகத்திற்கான அமைச்சகம்
- பாதுகாப்புத் துறை
- கல்வி அமைச்சகம்
- சுற்றுச்சூழல் மற்றும் நீர்வள அமைச்சகம்
- நிதி அமைச்சகம்
- நல அமைச்சகம்
- சட்ட அமைச்சகம்
- மனிதவள அமைச்சகம்
- தேசிய வளர்ச்சி அமைச்சகம்
- சமூக வளர்ச்சி அமைச்சகம்
- தொழில் வர்த்தக அமைச்சகம்
- போக்குவரத்து அமைச்சகம்  
ஒவ்வொரு அமைச்சகமும் ஒரு தலைமையகத்தையும் துறைகளைய்ம், வாரியங்களையும் கொண்டிருக்கும்.
# சிங்கப்பூர் அரசு

## இணைப்புகள்

- Official website of the Government of Singapore
- Singapore Government Directory Interactive
# மின்னூட்டப் பகுப்பி

மின்னிழைஉருகியுடன் (fuse) உள்ள, நீட்சி மின்வடமே(extention cord) **மின்னூட்டப் பகுப்பி** (spike guard/Spike buster) என்று அழைக்கப்படுகிறது. இதில் இணைக்கப்படும் மின்கருவிகளின் மின்னூட்டங்களைத் (+ive, -ive, earthing) தெளிவாக, அதிலுள்ள ஒளிஉமிழிகள் காட்டுகின்றன. மேலும், இதில் மின்னோட்டம் அதிகமாகும் போது, அதன் மின்னிழை உருகுவதால், மின்சுற்று துண்டிக்கப்பட்டு, மின்னோட்டத்தடையை ஏற்படுத்துகிறது. இதனால் ஒரு மின்கருவி (எ.கா. - கணினி) பாதுகாக்கப்படுகிறது.  
மின்தேக்கி, திரிதடையம் முதலிய மின்துணைக்கருவிகளின் உதவியால் மின்சாரத்தை அதிகபடுத்த முடியும். ஆனால், இது மின்னோட்டம் அதிகமாகும் போது, மின்னிழை உருகி, மின்னோட்டத்தை நிறுத்தும். எனவே, இதனை மின்தடுப்பி என்றும் அழைக்கலாம். அதோடு இம்மின்கருவி, தன்இணைப்பிலுள்ள மற்றொரு மின்கருவியின் மின்சுற்றுகளின் நிலை பற்றியும், தன் ஒளிஉமிழ்தல் மூலம் காட்டுகிறது.
# சாலை இளந்திரையன்

**சாலை இளந்திரையன்** (6 செப்டம்பர் 1930 – 4 அக்டோபர் 1998) தமிழ்ப் பேராசிரியர்; திறனாய்வாளர்; சொற்பொழிவாளர்; கவிஞர்; எழுத்தாளார்; இதழாளர்; அரசியற் செயற்பாட்டாளர்; பொதுவுடைமைத் தமிழ்த்தேசியச் சிந்தனையாளர்.
# சாலை இளந்திரையன்

## பிறப்பு

சாலை இளந்திரையனின் இயற்பெயர் *வ. இரா. மகாலிங்கம்* ஆகும். இவர் திருநெல்வேலி மாவட்டம், களக்காட்டிற்கு அருகில் உள்ள சாலை நயினார் பள்ளிவாசல் என்னும் சிற்றூரில் 1930 செப்டம்பர் 6 அன்று வ. இராமையா – அன்னலட்சுமி இணையருக்கு மகனாகப் பிறந்தார். இவரை இவர்தம் பாட்டி *சொக்கன்* எனச் செல்லப் பெயரிட்டு அழைப்பார்.
# சாலை இளந்திரையன்

## கல்வி

### பள்ளிக் கல்வி

சாலை இளந்திரையன் என்னும் வ. இரா. மகாலிங்கம் 1936 முதல் 1941 வரை களக்காட்டில் உள்ள தொடக்கப் பள்ளியில் முதல் வகுப்பு முதல் ஐந்தாம் வகுப்பு வரை பயின்றார். பின்னர் 1941 முதல் 1944 வரை டோணாவூரில் உள்ள நடுநிலைப் பள்ளியில் முதற் படிவம் (ஆறாம் வகுப்பு) முதல் மூன்றாம் படிவம் (எட்டாம் வகுப்பு) வரை பயின்றார். நான்காம் படிவம் (ஒன்பதாம் வகுப்பு) முதல் ஆறாம் படிவம் (பதினொன்றாம் வகுப்பு) வரை பாளையங்கோட்டையில் உள்ள தூய யோவான் உயர்நிலைப் பள்ளியில் 1944 முதல் 1947 வரை பயின்றார்.  
1950 முதல் 1952 வரை சென்னை மாநிலக் கல்லூரியில் பயின்று கலை இளவர் பட்டமும், அதே கல்லூரியில் 1952 முதல் 1954 வரை பயின்று கலை முதுவர் பட்டமும் பெற்றார். அப்பொழுது புகழ்பெற்ற தமிழ்ப் பேராசிரியர்களான சரவண ஆறுமுகன், தெ. பொ. மீனாட்சிசுந்தரம், கொண்டல் சு. மகாதேவன், சு. ந. சொக்கலிங்கம் ஆகியோரிடம் பயின்றார்.
# சாலை இளந்திரையன்

## பணி

### கல்லூரியில்

1954 சூலை முதல் 1957 ஏப்ரல் வரை சென்னை மாநிலக் கல்லூரியின் தமிழ்த் துறையில் ஆசிரியர் பணியிடம் ஒன்று தற்காலிகமாக ஏற்பட்டது. சாலை இளந்திரையன் அப்பணியில் அமர்த்தப்பட்டார்.
# சாலை இளந்திரையன்

## பணி

### அரசு அலுவலகத்தில்

1957 ஆம் ஆண்டின் நடுவில் இந்திய ஒன்றிய அரசின் விளம்பர, தகவல் ஒலிபரப்புத் துறையில் மொழிபெயர்ப்பாளாரகப் பணியாற்றத் தொடங்கினார்.
# சாலை இளந்திரையன்

## பணி

### பல்கலைக் கழகத்தில்

1959 ஆம் ஆண்டில் தில்லிப் பல்கலைக் கழகத்தில் தமிழ்த்துறை தொடங்கப்பட்டதும் சாலை இளந்திரையன் அத்துறையில் விரிவுரையளராகப் பணியேற்றார். அப்பல்கலைக் கழகத்திலேயே 1972 ஆம் ஆண்டில் பேருரையாளராகவும் (Reader) 1983 ஆம் ஆண்டில் பேராசிரியராகவும் (Professor) பதவி உயர்வுபெற்றார். 1985 ஆம் ஆண்டில் விருப்ப ஓய்வுபெற்று தமிழகம் திரும்பினார்.
# சாலை இளந்திரையன்

## பணி

### ஓய்விற்குப் பின்னர்

பின்னர் சென்னையில் சாலை அச்சகத்தை உருவாக்கி நடத்தினார்.
| பயணக் கட்டுரைகள்
| தமிழ்ப் புத்தகாலயம்
சென்னை.
|- bgcolor=#FFE8E8
|35
|1975
|உரைவீச்சு
# கழுவேற்றம்

வின் Sennacherib ஆட்சியின்போது நடந்த கழுவேற்றம்]]  
**கழுவேற்றம்** (*impalement*) என்பது ஒரு மரணதண்டனை முறையாகும். கூர்மைப்படுத்தப்பட்ட மரம் ஒன்றினில் குற்றவாளியை ஆசன வாய் வழியாக ஏற்றுவர். அதற்குமுன் கழுமரத்தில் எண்ணெய் தடவி கழுவேற்றப்படுபவனை பிடித்து நிர்வாணமாக்கி, அவனை குண்டுகட்டாகத் தூக்கி ஆசனவாயை கழுமுனையில் வைத்து அப்படியே செருகி விடுவார்கள். உடலின் எடையால், எண்ணைதடவிய கூர்மையில் உடல் மெதுவாகக் கீழே இறங்கும். கழு மெதுவாக உடலை துளைத்துக் கொண்டு மேலேறும். கொஞ்சம் கொஞ்சமாக மரம் உடலினுள்ளேற ஏற வலி தாங்காமல் அவன் இரவெல்லாம் கூப்பாடு போட்டு மடிந்து போவான். சாதாரணமாக இறந்தவர்களுக்கு இறுதிச் சடங்குகள் செய்து புதைப்பார்கள். அல்லது எரியூட்டுவார்கள். ஆனால் கழுமரம் ஏற்றப்பட்டவர்களுக்கு இது கிடையாது. கழுவிலேற்றப்பட்ட உடல் பறவைகளுக்கும்,நாய்களுக்கும், நரிகளுக்குமே இரையாகும்.
கழுமரம் பெரும்பாலும் மரத்தால் செய்யப்பட்டிருக்கும். அதனால்தான் அதனைக் கழுமரம் என்று குறிப்பிட்டனர். இரும்புக் கழுவும் இருந்தது. இந்த இரும்புக் கழுமரத்தை **வெங்கழு** என்று குறிப்பிட்டனர். இந்த வெங்கழு தமிழகத்தில் ஈரோடு காளிங்கராயன் கால்வாய்க்கு அருகில் உள்ள 'அய்யனாரப்பன் கோவிலில்' உள்ளது. இதற்குப் பொட்டு வைத்து காத்தவராயன் என்று மக்கள் வழிபட்டுக் கொண்டிருக்கின்றனர். இந்த வெங்கழுவை காக்க வேண்டி இவ்வாறு செய்திருக்கலாம். தமிழகத்தில் இருக்கும் வெங்கழு இது ஒன்றுதான் எனக் கருதப்படுகிறது.  
கழுவேற்றம் குறித்த வரலாற்றில் மிகவும் குறிப்பிடத்தக்கவர் 15-ஆம் நூற்றாண்டை சேர்ந்த 'மூன்றாம் வ்லாட் ட்ராகுலா' என்னும் ருமேனியாவின் வல்லாஹியா பகுதியின் இளவரசர் ஆவார். இவருக்கு 'கழுவேற்றும் வ்லாட்' (Vlad the Impaler) என்று மற்றொரு பெயரும் உண்டு.
# கழுவேற்றம்

## தமிழகத்தில் கழுவேற்றம்

தமிழகத்திலுள்ள பல கோயில்களில் கழுவேற்றம் குறித்தான ஓவியங்களும், சிற்பங்களும் காணப்படுகின்றன. கழுவேற்றம் அரசை எதிப்பவர்களுக்கும், கள்ளர்களுக்கும் வழங்கப்படும் தண்டனையாக இருந்து வந்துள்ளது.  
இராமநாதபுரம் மாவட்டம், திருப்புல்லாணி அருகே பள்ளபச்சேரி கிராமக் கோயிலில் உள்ள ஐந்து கழுமரங்களில் கழுவேற்றிக் கொல்லப்பட்ட வீரர்களின் நினைவாக இன்றும் வழிபாட்டில் உள்ளது.
# கழுவேற்றம்

## தமிழகத்தில் கழுவேற்றம்

### காத்தவராயன் கழுவேற்ற விழா

நாட்டார் தெய்வமாக வழிபடப்படும் காத்தவராயன் தொன்மக் கதையில் கழுவேற்றம் குறித்து வருகிறது. இந்நிகழ்வினை குறிக்க ஆண்டுதோறும் காத்தவராயன் கழுவேற்ற விழா நடக்கிறது.
# கழுவேற்றம்

## தமிழகத்தில் கழுவேற்றம்

### மகாபாரத்தில் கழுவேற்றம்

ஆணி மாண்டவ்யர் என்ற முனிவரை, ஒரு மன்னர் தவறுதலாகக் திருட்டுக் குற்றம் சுமத்தி கழுவேற்றியதாக மகாபாரதக் காவியத்தில், ஒரு துணைக் கதையாக உள்ளது.
# கழுவேற்றம்

## தமிழகத்தில் கழுவேற்றம்

### சமணர் கழுவேற்றம்

சமணர் கழுவேற்றம் என்பது நின்றசீர்நெடுமாறன் எனும் மன்னன் மதுரையை ஆண்ட காலத்தில் நடந்ததாகச் சொல்லப்படும் நிகழ்வாகும். சமணர்கள் நாயன்மார்களில் ஒருவரான திருஞான சம்பந்தரிடம் வாதத்தில் தோற்று கழுவேறினார்கள் என்று பெரியபுராணம் நூலில் உள்ள குறிப்புகள் மூலமாக அறிய முடிகிறது.
# கழுவேற்றம்

## புதினத்தில்

கி. ராஜநாராயணன் அவர்கள் எழுதிய "கோபல்ல கிராமம்" என்ற புதினத்தில் கள்வனை "கழுவேற்றுவது" சித்தரிக்கப்பட்டுள்ளது.
# உயிர்க்கூள வாயுவாக்கம்

**உயிர்க்கூள வாயுவாக்கம்**(Biomass Gasification) என்பது புதுப்பிக்கத்தக்க வளங்களை பயன்படுத்தி எரிசக்தியை உருவாக்கும் முறைகளில் ஒன்று. இந்தியா விவசாய நாடாக இருப்பதால் கிராமப்புற தரிசு நிலங்களில் உற்பத்தி செய்யப்படும் தேங்காய்மூடி,தாவர,மர இலைகள் , வேர்கள், வேர்கடலைத்தோல், உமி போன்ற உயிர்கூளங்களை கொண்டு எரிவாயு உற்பத்தி செய்யப்படுகிறது. இந்த முறையில் உற்பத்தி செய்யப்படும் எரிவாயு கொண்டு ஊரக மற்றும் கிராம புறங்களில் மின்வசதியை பயன்படுத்தபடுகிறது.இந்தியாவில் இதுவரை 2000 திற்கும் மேற்பட்ட உயிர்க்கூள வாயு உற்பத்தி நிலையங்கள் அமைக்கப்பட்டுள்ளன.  
=
# கருநாடக சனதா கட்சி

**கர்நாடக ஜனதா பக்ஷா ** (*Karnataka Janata Paksha*, **KJP**) அல்லது **கருநாடக சனதா கட்சி** தென்னிந்திய மாநிலம் கர்நாடகத்தில் இயங்கும் ஓர் அரசியல் கட்சி ஆகும். இதனை பத்மநாப பிரசன்னா என்பவர் துவக்கினார். இருப்பினும் 2012ஆம் ஆண்டின் பிற்பகுதியில் இந்தக் கட்சியில் முன்னாள் கர்நாடக முதல்வர் பி. எஸ். எதியூரப்பா இணைந்து இதன் தலைமையை ஏற்றபிறகே பலராலும் அறியப்பட்டது. எதியூரப்பா நவம்பர் 30, 2012இல் தமது சட்டப் பேரவை உறுப்பினர் பதவியிலிருந்தும் பாரதிய ஜனதா கட்சியிலிருந்து அடிப்படை உறுப்பினராக இருப்பதிலிருந்தும் விலகினார். திசம்பர் 9, 2012 அன்று கருநாடக சனதா கட்சியின் அவேரி மாநாட்டின்போது அக்கட்சியில் இணைந்தார். 2013ஆம் ஆண்டில் கருநாடக மாநில சட்டப்பேரவைத் தேர்தல்களில் இக்கட்சியைத் தலைமையேற்று வழிநடத்துவார். 2013 மார்ச்சு மாதம் நடந்த உள்ளாட்சித் தேர்தல்களில் முதன்முறையாகப் போட்டியிட்டு இக்கட்சி எதிர்பார்த்த வெற்றியைப் பெறாதபோதும் ஆளும் பாரதிய ஜனதா கட்சியின் தோல்விக்கு பெரும் பங்காற்றியது.
# மான்டெக் சிங் அலுவாலியா

**மான்டெக் சிங் அலுவாலியா ** (*Montek Singh Ahluwalia*, பிறப்பு: நவம்பர் 24, 1943) ஓர் இந்தியப் பொருளியலாளரும் ஆட்சிப் பணி அதிகாரியும் ஆவார். இவர் முன்னாள் இந்தியத் திட்டக்குழுவின் துணைத் தலைவர். முன்னதாக அனைத்துலக நாணய நிதியத்தில் தன்னாட்சியான மதிப்பீடு அலுவலகத்தின் முதல் இயக்குநராகப் பணியாற்றி உள்ளார்.
# மான்டெக் சிங் அலுவாலியா

## இளமையும் கல்வியும்

மான்டெக் சிங் அலுவாலியா பாக்கித்தானின் ராவல்பிண்டியில் வங்காள மற்றும் பஞ்சாபி கலப்புக் குடும்பத்தில் பிறந்தவர். இவர் செகந்தராபாத்திலுள்ள புனித பாட்றிக் உயர்நிலைப் பள்ளியிலும் தில்லி மதுரா சாலையிலுள்ள தில்லி பப்ளிக் ஸ்கூலிலும் சிம்லாவில் உள்ள பிஷப் காட்டன் பள்ளியிலும் கல்வி கற்றார். கலையில் இளங்கலைப் பட்டத்தை தில்லியின் புனித இசுடீபன் கல்லூரியிலும் (தில்லி பல்கலைக்கழகம்) முதுகலைப் பட்டத்தையும் முதுதத்துவமாணி பட்டத்தையும் ஆக்சுபோர்டு பல்கலைக்கழகத்தின் மாக்டெலன் கல்லூரியிலும் பெற்றார். ஆக்சுபோர்டில் இருந்தபோது மதிப்புமிக்க ஆக்சுபோர்டு சங்கத்தின் தலைவராக இருந்தார். The 164-ஆண்டு-தொன்மையான இந்திய தொழில்நுட்பக் கழகம் ரூர்க்கி இவருக்கு கௌரவ முனைவர் பட்டம் வழங்கி பெருமைப் படுத்தி உள்ளது.
# மான்டெக் சிங் அலுவாலியா

## பணிவாழ்வு

அலுவாலியா, ஆக்சுபோர்டு பல்கலைக்கழகத்திலிருந்து பட்டம் பெற்றபிறகு, உலக வங்கியில் சேர்ந்தார். 28ஆம் அகவையிலேயே உலக வங்கியின் அலுவலக முறைமையில் மிக இளமையான "கோட்டத் தலைவராக" விளங்கினார்.  
அனைத்துலக நாணய நிதியத்தில் சேர்வதற்கு முன்னதாக இந்தியத் திட்டக்குழுவில் உறுப்பினராக அலுவாலியா இருந்து வந்தார். இந்தியப் பிரதமரின் பொருளாதார அறிவுரைக் குழுவிலும் உறுப்பினராக இருந்தார்.  
இந்தியக் குடியியல் பணிகளில் இல்லாத அலுவாலியா நடுவண் அரசில் பல முக்கிய பொறுப்புக்களை வகித்துள்ளார்:
- செயலாளர், நிதி அமைச்சகம்
- செயலாளர், பொருளியல் விவகாரத் துறை
- செயலாளர், வணிக அமைச்சகம்
- பிரதமருக்கானச் சிறப்புச் செயலாளர், திரு. இராசீவ் காந்தி
- நிதி அமைச்சகத்தின் பொருளாதார அறிவுரையாளர்.  
வாசிங்டனில் உள்ள செல்வாக்கு மிக்க நிதி அறிவுரை அமைப்பான முப்பதின்மர் குழுவில் (Group of Thirty) உறுப்பினராவார்.
# மான்டெக் சிங் அலுவாலியா

## தனி வாழ்வு

அலுவாலியா சக பொருளாதார அறிஞர் இஷேர் ஜட்ஜ் அலுவாலியாவை திருமணம் புரிந்து இரண்டு மக்களுக்கு தந்தையாக உள்ளார்.
# மான்டெக் சிங் அலுவாலியா

## விருதுகளும் பெருமைகளும்

| 2011 | அறிவியல் முனைவர் கௌரவப் பட்டம் | இ.தொ.க ரூர்க்கி.  
==மேற்சான்றுகள்== |
| --- | --- | --- |
# ஷிகர் தவான்

**ஷிகர் தவான்** (***Shikhar Dhawan***, பிறப்பு: திசம்பர் 5, 1985, தில்லி) ஒரு இந்தியத் துடுப்பாட்ட அணியின் மட்டையாளர் மற்றும் பன்னாட்டு இருபது20 போட்டியின் இந்திய அணியின் உதவி அணி தலைவரும் ஆவார்.. இவர் இடது-கை மட்டையாளர். துவக்க ஆட்டக்காரராக விளையாடி வருகிறார். சில சமயங்களில் வலது கை சுழற்பந்துவீச்சாளராகவும் செயல்படுகிறார். இவர் டில்லி அணிக்காக உள்ளூர் போட்டிகளிலும் ,இந்தியத் துடுப்பாட்ட அணிக்காகவும் விளையாடி வருகிறார். இந்தியன் பிரீமியர் லீக் போட்டிகளில் டெக்கான் சார்ஜர்ஸ் மற்றும் சன்ரைசர்ஸ் ஹைதராபாத் அணிக்காகவும் விளையாடி வருகிறார். 2014 முதல் 2014 ஆண்டு பருவலகாலங்களில் சன்ரைசர்ஸ் ஹைதராபாத் அணித் தலைவராக இருந்தார். நவம்பர், 2004 ஆம் ஆண்டில் முதல் தரத் துடுப்பாட்டப் போட்டிகளில் விளையாடினார். அதற்கு முன்பாக 17வயதுக்கு உட்பட்டோருக்கான மற்றும் 19 வயதுக்கு உட்பட்டோருக்கான இந்திய அணியில் விளையாடினார்.  
2010 ஆம் ஆண்டு விசாகப்பட்டினத்தில் நடைபெற்ற ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகம் ஆனார். பின் 2013 இல் மொகாலியில் இதே அணிக்கு எதிரான தேர்வுத் துடுப்பாட்டப் போட்டித் தொடரில் அறிமுகம் ஆனார். அந்த அறிமுகப் போட்டியில் 174 பந்துகளில் 187 ஓட்டங்கள் எடுத்தார். இதன் மூலம் அறிமுகப் போட்டிகளில் விரைவாக நூறு ஓட்டங்கள் அடித்த வீரர் எனும் சாதனையைப் படைத்தார். 2004 ஆம் ஆண்டில் நடைபெற்ற 19 வயதுக்கு உட்பட்டோருக்கான துடுப்பாட்ட உலகக்கிண்ணம் , 2013 மற்றும் 2017 ஐசிசி வாகையாளர் கோப்பை ஆகிய போட்டிகளில் நிலையான ஆட்டத் திறனை வெளிப்படுத்தியதன் மூலம் ஒருநாள் பன்னாட்டுத் துடுப்பாட்டப் போட்டிகளில் விரைவாக 1000 ஓட்டங்களைக் கடந்த வீரர் எனும் சாதனையைப் படைத்தார். ப்ரெட்டோரியாவில் ஆகஸ்டு, 2013 இல் நடைபெற்ற தென்னாப்பிரிக்க *ஏ* அணிக்கு எதிரான போட்டியில் இந்தியா *ஏ* அணியில்விளையாடினார். அந்தப் போட்டியில் 150 பந்துகளுக்கு 248 ஓட்டங்கள் எடுத்தார். இதன் மூலம் இரண்டாவது அதிகபட்ச ஓட்டங்கள் எடுத்தவர் எனும் சாதனையைப் படைத்தார். 2015 துடுப்பாட்ட உலகக்கிண்ணத்தில் இந்திய அணியில் அதிகபட்ச ஓட்டங்கள் எடுத்த இந்திய வீரரானார். அதன் பின்பு ஒருநாள் பன்னாட்டுத் துடுப்பாட்டப் போட்டிகளில் விரைவாக 3000 ஓட்டங்களைக் கடந்த இந்திய வீரர் ஆனார். பின் விரைவாக 4000 ஓட்டங்களைக் கடந்த இந்திய வீரர் ஆனார். ஜோகானஸ்பேர்க்கில் தென்னாபிரிக்கத் துடுப்பாட்ட அணிக்கு எதிரான போட்டித் தொடரின் நான்காவது போட்டியில் நூறு ஓட்டங்கள் அடித்தார். இதன் மூலம் 100 ஆவது போட்டியில் நூறு அடித்த முதல் இந்திய வீரர் மற்றும் ஒன்பதாவது சர்வதேச வீரர் எனும் சாதனை படைத்தார்.
# ஷிகர் தவான்

## ஆரம்பகால வாழ்க்கை

ஷிகர் தவான் டிசம்பர் 5, 1985 இல் புது தில்லியில் பிறந்தார். இவரின் தந்தை மகேந்திர பால் தவான்  
இவர் பஞ்சாபி காத்ரி குடும்பத்தைச் சார்ந்தவர். தாய் சுனைனா. தவானுக்கு ஷ்ரேஸ்தா எனும் தங்கை உள்ளார். புதுதில்லியில் உள்ள புனித மார்க் *சீனியர் செகண்டரி பப்ளிக் பள்ளியில்* தனது பள்ளிப் படிப்பை முடித்தார். தனது 12 ஆம் வயது முதல் *சான்னட் கிளப்பில்* *தரக் சின்ஹாவிடம்* பயிற்சி எடுத்தார். இவர் 12 சர்வதேச துடுப்பாட்டக் காரர்களை உருவாக்கியுள்ளார். துடுப்பாட்ட அகாதமியில் சேர்ந்த போது குச்சக் காப்பாளராக இருந்தார். பிப்ரவரி 2001 இல் விஜய் ஹசாரே கோப்பைக்கான வடக்கு மண்டல 16 வயதுக்குட்பட்ட அணியில் தேர்வு செய்யப்பட்டார். தென் மண்டலத்திற்கு எதிரான அரையிறுதியில் 30 மற்றும் 66 ஓட்டங்கள் எடுத்தார்.  
தில்லி 16 வயதிற்குட்பட்டோருக்கான அணியில் சிறப்பாக விளையாடியதன் மூலமாக இவர் 2000/01 ஏ.சி.சி 17 வயதுக்குட்பட்ட ஆசிய கோப்பைக்கான இந்திய அணியில் இவர் தேர்வு செய்யப்பட்டார். மூன்று போட்டிகளில் விளையாடிய இவரது சராசரி 85 ஆக இருந்தது. பின்னர் இவர் 2001 அக்டோபரில் தில்லி 19 வயதுக்குட்பட்ட அணியில் 15 வயதில் கூச் பெஹார் கோப்பைக்காக சேர்க்கப்பட்டார் . 2001/02 விஜய் மெர்ச்சண்ட் கோப்பையில் , தவான் 5 போட்டிகளில் 70.50 சராசரியோடு 282 ஓட்டங்கள் எடுத்தார்.  
அக்டோபர் 2002 இல், கூச் பெஹார் கோப்பைக்கான தில்லி 19 வயதுக்குட்பட்ட அணியில் மீண்டும் தேர்ந்தெடுக்கப்பட்டார், அதில் அவர் 8 போட்டிகளில் விளையாடி 388 ஓட்டங்கள் எடுத்தார், இதில் இரண்டு நூறுகள் அடங்கும். இவரின் மட்டையாட்ட சராசரி 55 ஆகும். பின்னர் இவர் ஜனவரி 2003 இல் வினூ மங்கட் கோப்பையில் வடக்கு மண்டல 19 வயதுக்குட்பட்ட அணிக்காக விளையாட தேர்வு செய்யப்பட்டார். மத்திய மண்டலத்திற்கு எதிரான அரையிறுதியில் அவர் 45 மற்றும் 12 ஓட்டங்கள் எடுத்தார், ரோஹ்தக்கில்<nowiki/>கிழக்கு மண்டலத்திற்கு எதிராக இறுதிப் போட்டியில் 71 ஓட்டங்கள் எடுத்து அணியின் வெற்றிக்கு உதவினார். அந்தப் போட்டியில் அதிக ஓட்டங்கள் எடுத்தார். பிப்ரவரி 2003 இல் நடைபெற்ற சி.கே.நாயுடு கோப்பைத் தொடரில் , வட மண்டல 19 வயதுக்குட்பட்டோருக்கான துடுப்பாட்டத் தொடரில் இவரது மட்டையாட்ட சராசரி 55.50 ஆக இருந்தது. அக்டோபரில் நடந்த கூச் பெஹார் கோப்பையில் 6 போட்டிகளில் 444 ஓட்டங்களை எடுத்தார். இவரது மட்டையாட்ட சராசரி 74 ஆக இருந்தது. பின்னர் இவர் தில்லி 19 வயதுக்குட்பட்ட அணியின் தலைவராக நியமிக்கப்பட்டார். அந்த ஆண்டு டிசம்பரில் நடைபெற்ற எம்.ஏ.சிதம்பரம் கோப்பைத் தொடரில் தவானின் சராசரி 66.66 ஆக இருந்தது, இது தலைவராக அவரது முதல் தொடராகும்.
# ஷிகர் தவான்

## புள்ளி விவரங்கள்

### தேர்வுத் துடுப்பாட்ட நூறுகள்

| # | ஓட்டங்கள் | போட்டி | எதிரணி | நகரம்/நாடு | இடம் | துவங்கிய நாள் | முடிவு |
| --- | --- | --- | --- | --- | --- | --- | --- |
| **1** | 187 | 1 | மொகாலி, இந்தியா | பஞ்சாப் துடுப்பாட்ட சங்க மைதானம் | மார்ச் 14, 2013 | வெற்றி |  |
| **2** | 115 | 6 | ஓக்லாந்து நியூசிலாந்து | ஈடன் பார்க் | பெப்ரவரி 6 2014 | தோல்வி |  |
| **3** | 173 | 14 | வங்காளதேசம் | ஃபதுல்லா ஒஸ்வாமி துடுப்பாட்ட அரங்கம் | 10 சூன் 2015 | சமனில்முடிந்தது |  |
| **4** | 134 | 15 | காலி | காலி துடுப்பாட்ட அரங்கம் | 12 ஆகஸ்டு2015 | தோல்வி |  |
| **5** | 190 | 24 | காலி | காலி துடுப்பாட்ட அரங்கம் | சூலை 26, 2017 | வெற்றி |  |
| **6** | 119 | 26 | கண்டி | முத்தையா முரளிதரன் பன்னாட்டுத் துடுப்பாட்ட அரங்கம் | 12. ஆகஸ்டு, 2017 | வெற்றி | } |
# ஷிகர் தவான்

## தனிப்பட்ட வாழ்க்கை

2012 ஆம் ஆண்டில், தவான் தனது காதலியும் தன்னை விட பன்னிரண்டு வயது மூத்தவரான மெல்போர்னைச் சேர்ந்த ஆயிஷா முகர்ஜி என்ற தொழில்முறை குத்துச்சண்டை வீரரை மணந்தார். முகர்ஜியை, தவானுக்கு ஹர்பஜன் சிங் அறிமுகப்படுத்தினார். அவரின் முதல் திருமணத்தின் மூலம் இரண்டு மகள்களின் தாயாக இருந்தார். 2014 ஆம் ஆண்டின் முற்பகுதியில், அவர் சோராவர் என்ற மகனைப் பெற்றெடுத்தார். ஷிகர் தவான் பிரபலமான ஹேண்டில்பார் மீசையால் நன்கு அறியப்பட்டவர். வீட்டில் இவரது புனைபெயர் பாபு.
# இலங்கை ஆப்பிரிக்கர்

## மக்கட்தொகைக் கணக்கெடுப்பு

இலங்கை மக்கட்தொகைக் கணக்கெடுப்பின் படி இவர்களது இன அடையாளமான, ஆப்பிரிக்க வம்சாவளியினராக அல்லாமல், சிங்களவர்களாகவே கணக்கெடுக்கப்படுவதாகவும் செய்திகள் காணப்படுகின்றன.  
புத்தளத்தில் ஆபிரிக்க கஃபீர் இன குடும்பங்கள் 50 அளவில் வாழ்கின்றன. திருகோணமலை, மட்டக்களப்பு, கொழும்பு ஆகிய பிரதேசங்களில் ஆபிரிக்க கஃபீர் இனத்தவர்கள் வாழ்ந்து வருகின்றனர். திருகோணமலையில் வாழும் ஆபிரிக்க கஃபீர்களுடன் இவர்களுக்குத் தொடர்புகள் இருக்கின்றன. ஆனால், மட்டக்களிப்பில் வாழும் ஆபிரிக்க கஃபீர்களுடனான தொடர்புகள் இவர்களுக்குக் குறைவு. மட்டக்களப்பில் வாழும் ஆபிரிக்க கஃபீர் இனத்தவர்கள் தமிழ் மொழியையே பேசுகின்றனர்  
தற்போது ஆபிரிக்க கஃபீர் இனத்தவர்கள் சிங்களவர்களுடன் கலப்புத் திருமணங்களை செய்து வருவதனால், அவர்களது இளம் தலைமுறையினரின் முகத் தோற்றத்தில் நாம் வித்தியாசங்களை அவதானிக்கலாம். ஆபிரிக்க இனத்தவர் என்பதற்கான அடையாளங்கள் இளம் தலைமுறையினரில் குறைந்தே வருகின்றது.
# இலங்கை ஆப்பிரிக்கர்

## மேலும் பார்க்க

- ஆப்பிரிக்க இலங்கையர்
# சன்ரைசர்ஸ் ஐதராபாத்

**சன்ரைசர்ஸ் ஐதராபாத்** என்பது இந்திய கிரிக்கெட் வாரியத்தால் தொடங்கப்பட்ட இந்தியன் பிரீமியர் லீக் எனப்படும் இருபது20 துடுப்பாட்டப் போட்டித் தொடரின் ஐதராபாத்து உரிமைக்குழுவின் பெயராகும். அணியின் தலைவராக ஆத்திரேலியா நாட்டின் வீரரான பாட் கம்மின்ஸ் மற்றும் அணியின் பயிற்றுவிப்பாளராக நியூசிலாந்து நாட்டின் வீரரான டேனியல் வெட்டோரி ஆகியோர் செயல்படுகின்றனர்.
# சன்ரைசர்ஸ் ஐதராபாத்

## உரிமைக்குழு வரலாறு

சன்ரைசர்ஸ் ஐதராபாத் அணி டெக்கான் சார்ஜர்ஸ் அணிக்கு மாற்றாக 25 அக்டோபர் 2012 முதல் இந்திய கிரிக்கெட் வாரியத்தால் நியமிக்கப்பட்டது. பழைய டெக்கான் சார்ஜர்ஸ் அணியின் வீரர்கள், சன்ரைசர்ஸ் ஹைதராபாத் அணிக்காக விளையாடினர். 2016 ஆம் ஆண்டு இவ்வணி இறுதிப்போட்டியில் வென்று வாகை சூடியது. கலாநிதி மாறனின் மகள் காவ்யா மாறன் சன்ரைசர்ஸ் ஐதராபாத் அணியின் உரிமையாளராக உள்ளார்.
# சன்ரைசர்ஸ் ஐதராபாத்

## அணி வரலாறு

### 2021

2021 சீசனுக்கு முன்னதாக, சன்ரைசர்ஸ் அணி 22 வீரர்களைத் தக்க வைத்துக் கொண்டது மற்றும் 5 வீரர்களை விடுவித்தது. ஏல நாளில் (18 பிப்ரவரி 2021), ஜகதீசா சுசித், முஜீப் உர் ரஹ்மான் மற்றும் கேதர் ஜாதவ் ஆகிய 3 வீரர்களை சன்ரைசர்ஸ் அணி வாங்கியது. மேலும் சன்ரைசர்ஸ் கிரிக்கெட் இயக்குநராக டாம் மூடியை மீண்டும் பணியாளர் குழுவில் சேர்க்கப்பட்டார். 7 ஆட்டங்களில் 1 வெற்றியுடன் சீசனுக்கு அணியின் மோசமான தொடக்கத்தைத் தொடர்ந்து, டேவிட் வார்னருக்குப் பதிலாக எஞ்சிய சீசனுக்கு கேன் வில்லியம்சனை கேப்டனாக சன்ரைசர்ஸ் அணி அறிவித்தது. இறுதியாக 3 வெற்றி, 11 தோல்விகளுடன் புள்ளிப்பட்டியலில் கடைசி இடத்தைப் பிடித்தது.
# சன்ரைசர்ஸ் ஐதராபாத்

## அணி வரலாறு

### 2022

2022 சீசனுக்கான மெகா ஏலத்திற்கு முன்னதாக சன்ரைசர்ஸ் ஐதராபாத் அணி, கேன் வில்லியம்சன், அப்துல் சமத் மற்றும் உம்ரான் மாலிக் ஆகிய மூவரையும் தக்கவைத்துக் கொண்டது. ஏலத்தில் தங்கராசு நடராசன், புவனேசுவர் குமார், அபிஷேக் ஷர்மா, பிரியம் கர்க் உள்ளிட்ட சன்ரைசர்ஸ் அணியின் முன்னாள் வீரர்களையும், வாஷிங்டன் சுந்தர், நிக்கோலஸ் பூரன், எய்டென் மார்க்ரம், ராகுல் திரிப்பாட்டி உள்ளிட்ட புதிய வீரர்களையும் வாங்கியது.
# சூரியன் வானொலி

**சூரியன் FM வானொலி** இலங்கையில் இருந்து பண்பலை வழியாக ஒலிபரப்பாகும் ஒரு தனியார் தமிழ் வானொலி ஆகும். இதுவே இலங்கையில் உருவான முதலாவது 24 மணி நேர ஒலிபரப்புக் கொண்ட தனியார் தமிழ் வானொலி. ஆரம்ப கால கட்டங்களில் பண்பலை 103.2னூடாக ஒலிபரப்பு இடம்பெற்றது. தற்சமயம் பண்பலை 103.4 மற்றும் 103.6 ஆகிய அலைவரிசைகளினூடாக தன்னுடைய ஒலிபரப்பினை மேற்கொள்கின்றது. இலங்கை முழுவதிலும் தன்னுடைய சேவையினை விரிவாக்கம் செய்துள்ளது. ஆசிய ஒலிபரப்புக் கூட்டுத்தாபனத்தின் தமிழ்ச் சேவையே சூரியன் வானொலி ஆகும்.
# சூரியன் வானொலி

## இவற்றையும் காண்க

சூரியன் வானொலியின் உத்தியோகபூர்வ இணையத் தளம் : www.sooriyanfm.lk
# தமிழீழ விடுதலைக்கான மாணவர் கூட்டமைப்பு

**தமிழீழ விடுதலைக்கான மாணவர் கூட்டமைப்பு** என்பது ஈழத்தமிழர் உரிமைகளுக்காக போராடுவதை நோக்கமாகக் கொண்ட ஒரு மாணவர் அமைப்பு ஆகும். தமிழகத்தின் பல கல்லூரிகளின் மாணவர்கள் ஒன்றிணைந்து இந்த அமைப்பை உருவாக்கி உள்ளார்கள். இந்த மாணவர் அமைப்பு மார்ச்சு 2013 எதிர்ப்புப் போராட்ட காலப் பகுதியில் உருவாக்கப்பட்டது.  
இந்த அமைப்புக்கும் திமுக வின் தமிழ் ஈழ ஆதரவாளர் அமைப்புக்கும் எந்தத் தொடர்பும் இல்லை என்றும், அவர்கள் தமிழ் ஈழ ஆதரவாளர் அமைப்பை ஆதரிக்கவில்லை என்றும், இந்த அமைப்பு அரசியல் கட்சி சாராத அமைப்பாக செயல்படும் என்று கூறியுள்ளது.  
ஐ.நாவில் இந்தியா எந்தவித முன்னெடுப்புக்களையும் செய்யாததைத் தொடர்ந்து இவர்கள் "இந்தியாவிற்கு எதிரான காலவரையற்ற ஒத்துழையாமை இயக்கம்" ஒன்றைத் தொடங்கினார்கள்.
# களவியற் காரிகை

**களவியற் காரிகை** என்பது ஒரு அகப்பொருள் இலக்கண நூல். முதலிலும், முடிவிலும், இடையிலும் பல பாடல்கள் இன்று கிடைக்கவில்லை. இதனால் இதன் ஆசிரியர் யாரென்பதோ அவர் இந்த நூலுக்கு வழங்கிய பெயர் எது என்பதோ தெரியவில்லை. இதை முதலில் பதிப்பித்த பேராசிரியர் ச. வையாபுரிப்பிள்ளையே *களவியற் காரிகை* என்னும் பெயரை இந்நூலுக்கு வழங்கியவர்.  
இறையனார் களவியல் என்னும் நூல் 60 நூற்பாக்கள் கொண்டது. இதன் ஒவ்வொரு நூற்பாவையும் விளக்கிக் காட்டும் வகையில் 60 கட்டளைக் கலித்துறைப் பாடல்கள் இயற்றப்பட்டு **களவியற் காரிகை** வெளிவந்துள்ளது.
# களவியற் காரிகை

## பெயர்ப் பொருத்தம்

அகப்பொருளில் ஒன்றாகிய களவொழுக்கம் பற்றிக்கூறுவது களவியல் எனப்படும். இறையனார் களவியலைத் தழுவிக் களவியலைப் பற்றிக்கூறும் இந்நூலும் களவியல் என்பதைத் தனது பெயரின் பகுதியாகப் பெற்றது. அத்துடன் இந்நூல் கட்டளைக் கலித்துறைப் பாடல்களினார் அமைந்த்தும், மகடூஉ முன்னிலையில் அமைந்ததாலும் காரிகை என்பதும் இதற்குப் பொருந்துவது ஆயிற்று. *களவியல்* என்று பொதுவாக அறியப்படும் இறையனார் களவியல் நூலிலிருந்தும், *காரிகை* எனப் பொதுவாகக் குறிப்பிடப்படும் யாப்பருங்கலக் காரிகையில் இருந்து வேறுபடுத்துவதற்குமாகவே இது களவியற் காரிகை எனப்பெயர் பெற்றது எனலாம்
# களவியற் காரிகை

## நாதமுனிப்பிள்ளை கையெழுத்துப் பிரதி

இதன் ஆசிரியர் பெயரோ, நூலின் பெயரோ எதுவும் தெரியாத நிலையில், காகித ஏட்டில் எழுதப்பட்ட பிரதி ஒன்று அரசாங்கத் தொன்னூல் காப்பகத்தில் பாதுகாக்கப்பட்டுள்ளது. ஆழ்வார் திருநகரி மலையப்பப்பிள்ளை என்னும் கவிராயரிடம் பெற்று, நாதமுனிப்பிள்ளை என்பவரால் 1920 ஆம் ஆண்டு கையால் எழுதிய பிரதியாக இது பாதுகாக்கப்பட்டுள்ளது. நூலின் பெயர் தெரியாமல் அவர் அதனை ‘அகப்பொருள் விளக்கம்’ என எழுதி வைத்திருந்தார்.
# களவியற் காரிகை

## அமைப்பு

இந்நூல் 60 செய்யுள்களால் அமைந்திருந்ததாகக் கருதப்படுகிறது. முதல் பத்துப் பாடல்களும், இறுதி ஆறு பாடல்களும் இப்போது இல்லை. 11 முதல் 54 வரையான பாடல்களே உள்ளன. இதன் இரண்டாவது பதிப்பில், இந்நூல் மூன்று பகுதிகளாகப் பிரிக்கப்பட்டுள்ளது. அவை:  
1. அகப்பொருள்
1. களவொழுக்கம்
1. கற்பொழுக்கம்  
இந்நூல் அந்தாதியாக அமைந்துள்ளது. தமிழ்நெறி விளக்கம் பொருளியல் பகுதியிலிருந்து 91 பாடல்களும், பாண்டிக்கோவை என்னும் நூலிலிருந்து 154 பாடல்களும், ஆக 416 பாடல்கள் இந்நூலின் உரையில் மேற்கோள் பாடல்களாக வருகின்றன
# களவியற் காரிகை

## வையாபுரிப்பிள்ளை பதிப்பு

முதலில் 10, இடையில் சில, இறுதியில் 6 ஆகிய களவியல் நூற்பாக்களுக்கு இதில் கட்டளைக்கலித்துறைப் பாடல்கள் உள்ளன. கிடைத்த பகுதிகளை மட்டும் தொகுத்து சு. வையாபுரிப்பிள்ளை ‘களவியல் காரிகை’ என்னும் பெயர் சூட்டி வெளியிட்டார். இவற்றில் 11 முதல் 54 வரை உள்ள கலித்துறைப் பாடல்கள் அந்தாதியாக வருகின்றன.
# களவியற் காரிகை

## உரைகள்

14 ஆம் நூற்றாண்டில் எழுதப்பட்டதாகக் கருதப்படும் உரை ஒன்று இதற்கு உண்டு. இவ்வுரை உரையாசிரியர் பற்றிய விபரங்களைத் தராததால் உரையாசிரியருடைய பெயர், ஊர், சமயம் முதலியவற்றைப் பற்றி அறிந்துகொள்ள முடியவில்லை.
# களவியற் காரிகை

## உரைகள்

### பழைய உரை

இதன் பழைய உரை ஒன்றையும் சேர்த்து, சாமிநாதையர் வெளியிட்டுள்ளார்.
# களவியற் காரிகை

## உரைகள்

### உரை

- உரை ‘களவியல்’ நூற்பாக்களை அப்படியே எடுத்தாள்கிறது.
- முதல் விருத்தம் நெய்வேலி முத்தரையரை வணங்குகிறது.
- துறையை விளக்கும் மேற்கோள் பாடல்கள் ‘திருக்கோவையார்’ நூலிலிருந்து தரப்படுகின்றன. மேற்கோள் கிடைக்காதபோது, அரசர் மேலதான பாண்டிக்கோவை போன்ற நூல்களிலிருந்து எடுத்துக்கொள்ளாமல், திருவிடைமருதூர் மும்மணிக்கோவை, தில்லையந்தாதி, கோயிலந்தாதி நூல்களிலிருந்து எடுத்துக்கொள்ளப்பட்டுள்ளது.
# களவியற் காரிகை

## பழம்பாட்டு

இந்த உரையில் பழம்பாட்டு என்னும் குறிப்புடன் 33 பாடல்கள் உள்ளன. இவை எல்லாமே அகத்திணைப் பாடல்கள். வேறு எந்த நூலிலும் இல்லாதவை.
# களவியற் காரிகை

## மேற்கோள் காட்டும் நூல்கள்

இந்த உரையில் இன்று கிடைக்கப்பெறாத பல நூல்களின் பெயர்கள் குறிப்பிடப்பட்டுள்ளன.
# களவியற் காரிகை

## காலம்

- இந்த நூல் 1325-1350 ஆண்டுக்கால நூலான பல்சந்த மாலை என்னும் சிற்றிலக்கியத்தைக் காட்டுகிறது. எனவே இந்த நூலின் காலமும் 14ஆம் நூற்றாண்டு (1350-1375) எனக் கொள்ளலாம்.
- இந்த நூற்றாண்டில் நம்பியகப்பொருள், தொல்காப்பிய அகத்திணையைத் தழுவி எழுதப்பட்டது.
- இதுபோல இறையனார் களவியலைத் தழுவி ‘களவியல் காரிகை’ தோன்றியது.
# களவியற் காரிகை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
- இளங்குமரன், இரா., இலக்கண வரலாறு, மணிவாசகர் பதிப்பகம் சென்னை, 2009.
- அரவிந்தன், மு. வை., உரையாசிரியர்கள், மணிவாசகர் பதிப்பகம், மூன்றாம் பதிப்பு (முதற்பதிப்பு 1968)
# சீரீ ஆ

**சீரீ ஆ** (**Serie A**,) என்பது இத்தாலியின் கால்பந்துக் கழகங்களுக்கான கூட்டிணைவுப் போட்டித்தொடராகும். அந்நாட்டின் கால்பந்துப் போட்டித்தொடர் கூட்டிணைவுகளில் முதல்நிலையில் இருப்பதாகும். விளம்பர ஆதரவின் காரணமாக **சீரீ ஆ டிஐஎம்** (*Serie A TIM*) என்றறியப்படுகிறது. இது 1929-30 பருவத்திலிருந்து செயல்பட்டு வருகிறது. இதில் 20 அணிகள் பங்கேற்று வாகையர் பட்டத்துக்குப் போட்டியிடும். உலக அளவில் புகழ்பெற்ற அணிகளான யுவென்டசு, ஏசி மிலான் மற்றும் இன்டர்நேசனல் ஆகிய கழகங்கள் சீரீ ஆ-வைச் சேர்ந்தவையாகும்.  
உலக அளவில் கால்பந்துக் கூட்டிணைவுப் போட்டித்தொடர்களில் *சீரீ ஆ* முக்கியமானதாகக் கருதப்படுகிறது. 90-களிலும் 2000-களின் மத்திவரையிலும் சீரீ ஆ-வே சிறந்த கால்பந்துக் கூட்டிணைவுத் தொடராகக் கருதப்பட்டது. ஐரோப்பியக் கோப்பைப் போட்டிகளின் இறுதியாட்டத்தை எட்டிய அணிகளில் அதிகமானவை சீரீ ஆ-வைச் சேர்ந்தவையாகும்; இத்தாலிய கால்பந்துக் கழகங்கள் மொத்தம் 26 முறை ஐரோப்பியக் கோப்பை இறுதியாட்டங்களில் விளையாடி 12 முறை வென்றிருக்கின்றன. (இறுதிப் போட்டியை இத்தனை முறை எட்டியிருப்பது இதுவரை விஞ்சப்படாத சாதனையாகும்.)  
யூஈஎஃப்ஏ-வின் கூட்டிணைவுக் குணகங்களின்படி சீரீ ஆ, ஐரோப்பாவில் இங்கிலாந்தின் பிரீமியர் லீக், எசுப்பானியத்தின் லா லீகா, செருமனியின் புன்டசுலீகா ஆகியவற்றுக்குப் பிறகு 4-ஆம் இடத்தைப் பிடிக்கிறது. இக்குணகம், அக்குறிப்பிட்ட கூட்டிணைவைச் சேர்ந்த கழகங்கள் யூஈஎஃப்ஏ வாகையர் கூட்டிணைவு மற்றும் யூஈஎஃப்ஏ யூரோப்பா கூட்டிணைவு ஆகியவற்றில் எவ்வாறு செயல்பட்டிருக்கின்றன என்பதைப் பொறுத்து கணக்கிடப்படும்.
# ஸ்ரீபாத பினாகபாணி

**ஸ்ரீபாத பினாகபாணி** (தெலுங்கு: శ్రీపాద పినాకపాణి - English: Sripada Pinakapani) (ஆகத்து 13, 1913 - மார்ச்சு 11, 2013) ஒரு மருத்துவர், பேராசிரியர் மற்றும் கருநாடக இசைப்பாடகரும் ஆவார்.
# ஸ்ரீபாத பினாகபாணி

## தொழில் வாழ்க்கை

இவரின் குறிப்பிடத்தக்க மாணவர்கள்:
- நேதுநூரி கிருஷ்ணமூர்த்தி
# ஸ்ரீபாத பினாகபாணி

## விருதுகள்

- சங்கீத கலாசிகாமணி விருது, 1970, வழங்கியது: தி இந்தியன் ஃபைன் ஆர்ட்ஸ் சொசைட்டி
- சங்கீத நாடக அகாதமி விருது, 1977.
- சங்கீத கலாநிதி விருது, 1983. வழங்கியது: மியூசிக் அகாதெமி, சென்னை.
# மத்தல ராஜபக்ச பன்னாட்டு வானூர்தி நிலையம்

**மத்தல ராஜபக்ச பன்னாட்டு வானூர்தி நிலையம்** (*Mattala Rajapaksa International Airport*) இலங்கையின் இரண்டாவது பன்னாட்டு வானூர்தி நிலையமாகும். இது **அம்பாந்தோட்டை பன்னாட்டு விமான நிலையம்** எனவும் அழைக்கப்படுகிறது. தென்னிலங்கையில் அம்பாந்தோட்டை நகரில் நிர்மாணிக்கப்பட்டுள்ள குறித்த வானூர்தி நிலையத்தின் கட்டுமானப் பணிகள் 2009ஆம் ஆண்டு நவம்பர் 27ஆம் திகதி ஆரம்பிக்கப்பட்டது. அம்பாந்தோட்டையில் புகழ்பெற்ற ராசபக்ச குடும்பத்தின் நினைவாக இவ்வானூர்தி நிலையத்திற்கு இப்பெயர் சூட்டப்பட்டது.  
இது ஆரம்பத்தில் தென்னிலங்கை மக்களுக்காக வீரவில என்ற இடத்தில் கட்டப்படவிருந்தது. ஆனாலும், சுற்றுச்சூழலைக் கருத்தில் கொண்டு இத்திட்டம் கைவிடப்பட்டு அம்பாந்தோட்டையின் வடக்கே 15 கி.மீ. தொலைவில் உள்ள மத்தல என்ற இடத்தில் அமைக்கப்பட்டது. $209 மில்லியன் செலவில் முதலாவது கட்டம் நவம்பர் 2009 இல் ஆரம்பிக்கப்பட்டது. 2013 மார்ச் 18இல் இலங்கையின் அரசுத்தலைவர் மகிந்த ராசபக்சவினால் இது அதிகாரபூர்வமாகத் திறந்து வைக்கப்பட்டது.
# மத்தல ராஜபக்ச பன்னாட்டு வானூர்தி நிலையம்

## சுற்றுச்சூழல் பிரச்சினைகள்

மத்தளை உலங்குவானூர்தி நிலையம் மூலம் சுற்றுச்சூழல் சமநிலை பாதிக்கப்பட்டுள்ளதாக இயற்கை ஆர்வலர்கள் ஆதங்கம் தெரிவித்துள்ளனர். குறிப்பாக விமானங்களில் பறவைகள் மோதி உயிரிழக்கும் நிகழ்வுகள் குறிப்பிடத்தக்கதாகும். இதைவிட வன விலங்குகள் மற்றும் பறவைகள் விமான நிலையத்தை அண்டாது தடுக்க நீர் நிலைகள் மூடிவைக்கப்பட்டுள்ளது.
# மத்தல ராஜபக்ச பன்னாட்டு வானூர்தி நிலையம்

## நெற்களஞ்சியம்

தற்போது ஃபிளை துபாய் என்கிற ஒரே ஒரு விமான நிறுவனம் மட்டுமே இந்த விமான நிலையத்தை பயன்படுத்துகிறது. எனவே அதிக பயன்பாடின்றி கிடக்கும் இவ்விமான நிலையத்தின் கிட்டங்களை நெற்களஞ்சியங்களாக மாற்ற இலங்கை அரசு திட்டமிட்டு, இவ்விமான நிலையத்தில் நெல் மூட்டைகளை சேமித்து வைத்துள்ளது.
# புதுச்சேரி வானூர்தி நிலையம்

**புதுச்சேரி வானூர்தி நிலையம்** (*Puducherry Airport*, இந்திய ஒன்றியப் பகுதியான புதுச்சேரியின் லாசுப்பேட்டையில் அமைந்துள்ள ஓர் வானூர்தி நிலையமாகும். இந்த நிலையத்தில் பட்டியலிடப்பட்ட சேவைகளும் ஒப்பந்த பறப்புகளும் உள்ளூர் பறப்புப் பயிற்சிப் பள்ளியும் இயங்குகின்றன. பெருகிவரும் வான் பயணத் தேவைகளைக் கருத்தில்கொண்டு புதுச்சேரி அரசு இந்த வானூர்தி நிலையத்தை அளவில் பெரிய வானூர்திகளும் பயன்படுத்துமாறு புதுப்பித்து புதிய முனையத்தை திறந்துள்ளது. பெங்களூரிலிருந்து புதுச்சேரிக்கு இயக்கப்பட்ட இசுபைசுசெட் வானூர்தி இந்த முனையத்தில் முதன்முதலாக சனவரி 17, 2013 அன்று வந்திறங்கியது.
# புதுச்சேரி வானூர்தி நிலையம்

## கட்டமைப்பு

இந்த வானூர்தி நிலையத்தை புதுப்பிக்க புதுவை அரசுக்கும் இந்திய வானூர்தி நிலையங்களின் ஆணையத்திற்கும் புரிந்துணர்வு உடன்பாடு சூன் 2007இல் கையெழுத்தானது. இதன் முதற்கட்டமாக ஏடிஆர் இரக வானூர்திகள் வந்துசெல்லுமாறு ஓடுதளம் 260 மீட்டருக்கு விரிவுபடுத்தப்பட்டது. இதற்காக புதுவை ஒன்றியப் பகுதிக்குள் 19.92 எக்டேர் நிலப்பரப்பை ரூ.18.95 கோடிக்கு அரசு கையகப்படுத்தி சூலை 2007இல் ஆணையத்திற்கு வழங்கியது.  
புதுச்சேரி வானூர்தி நிலையத்தில் தாரிடப்பட்ட (கருங்காரை) 1500 மீட்டர் நீளமும் 30 மீட்டர் அகலமும் கொண்ட ஓடுதளமொன்று 07/25 திக்கில் ஆற்றுபடுத்தபட்டுள்ளது. புது முனையக் கட்டிடத்தில் நெருக்கடிமிக்க நேரங்களில் 300 பயணியருக்கு சேவை வழங்குமாறு வசதிகள் கட்டமைக்கப்பட்டுள்ளன. வழிகாட்டுக் கருவிகளில் வானூர்தி நிலைய வழிகாட்டலையும் அடங்கி உள்ளது.  
செயற்படுத்தப்படும் *இரண்டாம் கட்டத்தில்* பெரிய தாரைப்பொறி வானூர்திகளும் இறங்குமாறு ஓடுதளத்தை மேலும் 1100 மீட்டருக்கு விரிவுபடுத்த ஒன்றியப் பகுதியை அடுத்துள்ள தமிழ்நாட்டிலிருந்து 200 ஏக்கர் நிலப்பரப்பை கையகப்படுத்த திட்டமிடப்பட்டுள்ளது.